b"\n_START_ARTICLE_\nEl perfum\n_START_SECTION_\nArgument\n_START_PARAGRAPH_\nLa trama est\xc3\xa0 ubicada a la Fran\xc3\xa7a del segle XVIII, i relata la vida de Jean-Baptiste Grenouille, un assass\xc3\xad de dones que posseeix l'olfacte m\xc3\xa9s desenvolupat del m\xc3\xb3n._NEWLINE_Captivat per les aromes de les dones m\xc3\xa9s boniques, Grenouille no pot evitar assassinar-les per a obtenir d'elles, mitjan\xc3\xa7ant procediments d'extracci\xc3\xb3 aplicats a la perfumeria, les seves olors, amb la finalitat de fabricar-se per a si mateix el perfum m\xc3\xa9s potent del m\xc3\xb3n, de tal bellesa que ser\xc3\xa0 capa\xc3\xa7 de manipular les emocions humanes.\n_START_SECTION_\nArgument de la primera part\n_START_PARAGRAPH_\nTot comen\xc3\xa7a en un dia calor\xc3\xb3s on una dona comen\xc3\xa7a a patir els dolors normals d'un part. Enmig d'una parada de peix de la Rue aux Fers, en la Fran\xc3\xa7a del segle XVIII. La dona, d'uns 25 anys, ja tenia experi\xc3\xa8ncia en aquest \xc3\xa0mbit perqu\xc3\xa8 ja havia tingut quatre parts anteriors a aquest. Per\xc3\xb2 ella volia que tot s'acab\xc3\xa9s i tornar un altre cop a la feina. No volia pas tindre al nad\xc3\xb3. Quan va acabar tot i la criatura va sortir de dins seu, la dona es va tallar el cord\xc3\xb3 umbilical amb unes tisores i va continuar amb la feina. Encara que no se'n va sortir amb la seva, i la policia la va enxampar. Va ser jutjada i condemnada per infanticida m\xc3\xbaltiple i, dues setmanes m\xc3\xa9s tard, la van decapitar a la Place de Gr\xc3\xa8ve._NEWLINE_Jean-Baptiste Grenouille es va quedar orfe, i el van donar a una nodrissa. Com que el nen menjava de forma excessiva, aquestes es van queixar que el sou no era suficient, ja que el nad\xc3\xb3 els xuclava tot el que podia. Va canviar tres cops de nodrissa, i l'\xc3\xbaltima amb la qual va estar (Jeanne Bussie), es va cansar d'ell i el va portar davant les portes del convent de Saint- Merri. Ella es queixava que aquest nen no era normal i estava posse\xc3\xaft pel dimoni. No feia l'olor que hauria de fer un nad\xc3\xb3. I li va entregar el nad\xc3\xb3 adormit dins una cistella._NEWLINE_El pare Terrier es va quedar amb Grenouille, per\xc3\xb2 un cop el nad\xc3\xb3 es va despertar del seu somni i va mirar al pare, aquest es va quedar gla\xc3\xa7at. Es va adonar que Grenouille no el mirava com un nad\xc3\xb3 normal, sin\xc3\xb3 que mirava dins seu, dins la seva \xc3\xa0nima. Grenouille tenia l'olfacte m\xc3\xa9s desenvolupat que la majoria de la gent._NEWLINE_El pare Terrier va sentir por i se'l va voler emportar ben lluny, perqu\xc3\xa8 ja no el poguessin portar un altre cop al convent de Saint- Merri._NEWLINE_Llavors, Grenouille va anar a parar a l'orfenat de Madame Gaillard on va viure fins als 8 anys. Grenouille va patir una s\xc3\xa8rie d'abusos per part dels nens orfes d'all\xc3\xa0, ja que s'adonaven de la raresa de Grenouille. Van intentar matar-lo en m\xc3\xa9s d'una ocasi\xc3\xb3, ficant-li troncs i altres materials pesants damunt seu. No s'atrevien a fer-li mal directament, a tocar-lo, ja que li tenien por._NEWLINE_Madame Gaillard es va adonar de la raresa de Grenouille i va comen\xc3\xa7ar a desconfiar. El pagament anual que sempre enviava el convent de Saint- Merri no va ser enviat aquell any i Madame Gaillard se'n va atipar. Aix\xc3\xad que va portar al noi a un curtidor, Grimal, i l'hi va vendre._NEWLINE_Grimal el va fer treballar de valent i el noi va acabar patint l'\xc3\xa0ntrax maligne, per\xc3\xb2 ell era resistent i va sobreviure. A partir d'aqu\xc3\xad, Grimal va veure que aquest nen era valu\xc3\xb3s i va donar-li unes hores lliures pel seu bon treball._NEWLINE_Va ser aqu\xc3\xad quan Grenouille aprofitava els seus moments de llibertat, per a olorar tot Par\xc3\xads. En una de les seves expedicions, va trobar-se amb una olor que el va fer tornar boig. Quan va trobar d'on provenia aquella olor, hi va trobar una nena d'uns 14 anys pelant prunes grogues. Ell, es va atansar a la noia per a olorar-la de m\xc3\xa9s a prop. I en un moment de cl\xc3\xadmax la va matar. _NEWLINE_Ning\xc3\xba no es va adonar que ell l'havia matada i Grenouille va tornar al seu lloc de treball sense cap repres\xc3\xa0lia._NEWLINE_En un enc\xc3\xa0rrec de Grimal, Grenouille va anar a parar a la casa de Giuseppe Baldini. Aquest senyor, era un perfumista conegut per tota Fran\xc3\xa7a, per\xc3\xb2 ara per ara, no li anava gaire b\xc3\xa9. Ara tenia un competidor que li feia la guitza._NEWLINE_Grenouille li portava una pell que el mateix perfumista havia demanat, per tal d'acomplir un enc\xc3\xa0rrec. Grenouille, (que havia fet aquest treball de forma interessada) va intentar amb totes les seves forces que Baldini li deix\xc3\xa9s demostrar la seva val\xc3\xbaa i que ell podia ser un gran treballador seu. Grenouille sabia que aquest home estava buscant refer un perfum 'Amor i Psique' gr\xc3\xa0cies al seu incre\xc3\xafble olfacte. Li va demanar perm\xc3\xads a Baldini, i va aconseguir demostrar-li el seu do. Per\xc3\xb2, el perfumista va quedar molt perplex i li va fer tornar a la seva casa, per tal de rumiar._NEWLINE_Finalment, Baldini va comprar a Grenouille i va passar a ser de la seva tutela._NEWLINE_Durant els anys que va conviure amb Baldini, Grenouille va aprendre tot el que Baldini li va poder mostrar. I l'home va fer que Grenouille li escriv\xc3\xads tota mena de receptes dels perfums que ell s'inventava, per tal de vendre'ls al mercat i a totes les entitats de renom. Baldini va tenir grans ingressos, ja que amb els perfums que li feia el seu deixeble tothom volia comprar sense importar el preu._NEWLINE_Va haver un temps en qu\xc3\xa8 Grenouille va voler obtindre el perfum de materials diferents tant de fusta, com de metalls i va descobrir que utilitzant els m\xc3\xa8todes que Baldini li mostrava no podia aconseguir el que ell desitjava. Quan va adonar-se d'aquest inconvenient, ell va caure malalt. Baldini es va posar hist\xc3\xa8ric, ja que perdia l'\xc3\xbanica persona que podia donar-li m\xc3\xa9s riquesa i popularitat. Per aquest motiu, va manar que portessin a Grenouille a una cambra amb llit, menjar bo i un metge que va vindre particularment a visitar-lo._NEWLINE_Grenouille no millorava, i semblava que aquest moriria aviat. Per\xc3\xb2 es va despertar i li va demanar a Baldini alguna forma per poder agafar l'olor i retenir-lo. Llavors, ell li va explicar a Grenouille que no sabia el m\xc3\xa8tode exacte, per\xc3\xb2 s\xc3\xad que sabia on trobarlo: a la ciutat de Grassa._NEWLINE_Quan va escoltar aquesta valuosa informaci\xc3\xb3 per poder agafar el perfum i conservar-lo, Grenouille es va posar b\xc3\xa9 i va millorar r\xc3\xa0pidament. Li va demanar a Baldini la llibertat d'anar-se'n. Baldini va acceptar, per\xc3\xb2 li va demanar a canvi que li escriv\xc3\xads 100 receptes dels seus perfums i que no li expliqu\xc3\xa9s mai a ning\xc3\xba el que havia fet amb ell._NEWLINE_aA Grenouille li donava absolutament igual les condicions que va posar Baldini i se'n va anar tan r\xc3\xa0pid com va poder cap a Grassa."